Eric Andersen
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Eric Andersen er en amerikansk sanger, gitarist og komponist. Han har røtter i visemiljøet i Greenwich Village i New York City tidlig i 1960-årene. Etter hvert eksperimenterte han også med elementer fra country, rock, blues og pop. Han har vunnet stor anerkjennelse, ikke minst som komponist og tekstforfatter, men fikk aldri det helt store kommersielle gjennombruddet.
Han er av norsk avstamning og oppvokst i Snyder, som er en forstad til Buffalo. Andersen bodde i Norge i mange år fra 1980-tallet av, og samarbeidet med Jonas Fjeld og Rick Danko (eks The Band) på suksessalbumene Danko/Fjeld/Andersen (1991; tildelt Spellemannprisen) og Ridin' On The Blinds (1994).Blant hans album under eget navn kan nevnes den akustiske debuten Today Is The Highway (1965), det elektriske albumet 'Bout Changes 'n' Things, Take 2 (1967), det sofistikerte popalbumet Blue River (1972), Midnight Son (1980; 12. plass på VG-lista), kritikersuksessen Ghosts Upon The Road (1989), Memory Of The Future (1998; 22. plass på VG-lista) og Beat Avenue (2003). Les mer i Store norske leksikon musikk Eksterne lenker Eric Andersen